《次韵夜坐》
宋代·陈著

山林分老不求官，梅月窗深耐坐寒。
浮世人如春梦乱，明朝事作宿缘看。
膝边镫火心相符，眉里杯盘量自宽。
睡去醒来朝复暮，百年如此是平安。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。